โครงการอบรมเชิงปฏิบัติการอสม.เพื่อส่งเสริมพัฒนาการและโภชนาการเด็ก 0-5 ปี
องค์การบริหารส่วนตำบลนาเรียง   อำเภอพรหมคีรี    จังหวัดนครศรีธรรมราช               ปีงบประมาณ 2552

หลักการและเหตุผล
เด็กปฐมวัยเป็นวัยที่สำคัญที่สุดของชีวิตมนุษย์ เนื่องจากเหตุผลหลายประการ  คือ  เป็นวัยที่มีการเจริญเติบโตและพัฒนาการเร็วมาก    อวัยวะที่เจริญมากที่สุดคือสมอง   ฉะนั้นถ้ามีความผิดปกติเกิดขึ้น จะส่งผลกระทบต่อการเจริญเติบโตและสติปัญญา ซึ่งสามารถแก้ไขได้น้อยหรือไม่ได้เลยในระยะต่อมาเป็นวัยที่มีอัตราตายสูงกว่าวัยอื่นๆ  เป็นวัยที่มีความเสี่ยงต่อโรคติดเชื้อมากกว่าวัยอื่นๆ เนื่องจากร่างกายยังไม่สามารถสร้างภูมิคุ้มกันโรคได้ดี และภูมิคุ้มกันโรคบางอย่างไม่สามารถถ่ายทอดมาจากแม่ได้ เป็นวัยที่เริ่มมีการพัฒนาทางบุคลิกภาพที่สำคัญ อันเป็นรากฐานของบุคลิกภาพที่ดีต่อไปในอนาคต เด็กที่มีความสัมพันธ์ที่ดีต่อพ่อแม่ ได้รับความรัก ความอบอุ่นและการดูแลเอาใจใส่เป็นอย่างดี จะทำให้เป็นคนมองโลกในแง่ดีเป็นมิตรกับทุกคน จึงมีความจำเป็นอย่างยิ่งที่จะต้องมีการดูแลสุขภาพของเด็กวัยนี้อย่างใกล้ชิดและต่อเนื่อง เด็กจึงควรได้รับการอบรมเลี้ยงดูและอยู่ในสภาพแวดล้อมที่ให้มีพัฒนาการอย่างเป็นองค์รวม หมายถึง พัฒนาการ ร่างกาย จิตใจ อารมณ์ สังคม จากพ่อแม่ ผู้เลี้ยงดูเด็ก และผู้ที่เกี่ยวข้อง ฉะนั้นการตรวจร่างกายจึงมีความสำคัญต่อเด็กเป็นอย่างมาก เช่น การชั่งน้ำหนัก การวัดส่วนสูง การวัดรอบศรีษะ การแผลผลภาวะโภชนาการและพัฒนาการ ซึ่งในวันรับวัคซีนของเด็กมีเด็กจำนวนมากเจ้าหน้าที่ไม่สามารถที่จะดูแลได้อย่างทั่วถึงและทำให้เด็กต้องรอคอยนาน ที่ผ่านมาการชั่งน้ำหนัก วัดส่วนสูง วัดรอบศรีษะ ผู้ปกครองต้องทำเองซึ่งอาจจะทำให้เกิดความคลาดเคลื่อนได้ ทางสถานีอนามัยจึงได้เล็งเห็นความสำคัญในเรื่องนี้ และได้จัดทำโครงการนี้ขึ้นเพื่อ อสม.จะได้มีความรู้ความสามารถในการปฏิบัติใน    คลินิคสุขภาพเด็กดีของสถานีอนามัย และเด็กที่มารับบริการในคลินิคเด็กดีในสถานีอนามัยได้รับการส่งเสริมพัฒนาการและโภชนาการที่มีคุณภาพ
วัตถุประสงค์

1.เพื่อส่งเสริมพัฒนาการและโภชนาการเด็ก 0-5 ปี ในคลินิคสุขภาพเด็กดีทุกคน

2.เพื่อให้   อสม.    แกนนำมีความรู้ความสามารถในการชั่งน้ำหนัก   วัดส่วนสูง วัดรอบศรีษะ และแปลผลได้    อย่างถูกวิธีและถูกต้อง

3.เพื่อให้เด็กที่มารับบริการในคลินิคสุขภาพเด็กดี ได้รับการชั่งน้ำหนัก  วัดส่วนสูง  วัดรอบศรีษะ โดยผู้ที่มีความรู้ความสามารถ

4.เพื่อให้ผู้ที่มารับบริการได้รับความสะดวกและรวดเร็วขึ้น
เป้าหมายของโครงการ

-   อสม.แกนนำหมู่ละ 3 คน จำนวน 8 หมู่บ้าน     รวมทั้งหมด 24 คน
วิธีดำเนินการ

1.  เสนอโครงการเพื่อพิจารณา

2.  ประจำเจ้าหน้าภายในสถานีอนามัยเพื่อวางแผนการทำโครงการ

3.  ประชุม อสม.เพื่อคัดเลือกผู้ที่จะเข้ารับการอบรม

4.  กำหนดปฏิทินการดำเนินโครงการ

5.  ดำเนินการประสานงานกับวิทยากร

6.  อบรมเชิงปฏิบัติการเพื่อฝึกปฏิบัติการ เช่นการวัดรอบศรีษะ การวัดส่วนสูง การชั่งน้ำหนักการประเมินภาวะโภชนาการและพัฒนาการ การลงกราฟในสมุดสีชมพู

7.  ฝึกปฏิบัติงานในคลินิคสุขภาพเด็กดีของสถานีอนามัย ทุกวันที่มีการฉีดวัคซีนเด็ก    

8.  ประเมินการปฏิบัติงานทุก 6 เดือน
ระยะเวลาดำเนินการ

1 มีนาคม 2552 – 30 กันยายน 2552

งบประมาณ
งบกองทุนสุขภาพตำบลนาเรียง
         
1.   ค่าอาหารกลางวัน จำนวน 24 คน ๆ ละ 75 บาท เป็นเวลา 3 วัน รวม เป็นเงิน 5,400 บาท
        
2.   ค่าวิทยากร 1,500 บาท
        
3.   ค่าเอกสารการอบรมและอุปกรณ์การอบรม 24 เล่ม ๆ ละ 100 บาท เป็นเงิน 2,400 บาท 
       
4.   ค่าจัดทำป้ายการอบรมและค่าจัดสถานที่เป็นเงิน 1,500 บาท
       
5.   ค่าจัดทำเกียรติบัตร จำนวนเงิน 1,500  บาท
       
6.   ค่าอาหารสำหรับผู้ฝึกปฏิบัติที่สถานีอนามัย   คนละ 75 บาท   วันละ 3 คน 6 เดือน เป็นเงิน  1,350 บาท             รวมเป็นเงินทั้งสิ้น 13,650 บาท     (ค่าใช้จ่ายสามารถถัวเฉลี่ยจ่ายทุกรายการ)

สถานที่ดำเนินการ
สถานีอนามัยบ้านไม้เรียง    ตำบลนาเรียง    อำเภอพรหมคีรี    จังหวัดนครศรีธรรมราช
การประเมินผล

1.  ประเมินการปฏิบัติงานของผู้ที่ผ่านการอบรมในการปฏิบัติงานในคลินิคสุขภาพเด็กดีของสถานีอนามัยทุก 6 เดือน

2.  เด็ก 0-5 ปีที่มารับบริการในคลินิคสุขภาพเด็กดีได้รับการส่งพัฒนาการและโภชนาการ 100 เปอร์เซ็น
ผลที่คาดว่าจะได้รับ

1.อสม.ที่ผ่านการอบรมสามารถชั่งน้ำหนัก วัดส่วนสูง วัดรอบศรีษะ และแปลผลตามกราฟอย่างถูกต้อง

2.เด็กที่มารับบริการในคลินิคสุขภาพเด็กดีได้รับการชั่งน้ำหนัก วัดส่วนสูง วัดรอบศรีษะ โดยอสม.ที่ผ่านการอบรม

3.ผู้มารับบริการในคลินิคสุขภาพเด็กดีได้รับบริการที่รวดเร็วและสะดวกขึ้น
                4.เด็ก 0-5 ปีได้รับการส่งเสริมพัฒนาการและโภชนาการในคลินิคสุขภาพเด็กดีทุกคน
ผู้รับผิดชอบโครงการ

องค์การบริหารส่วนตำบลนาเรียง
               ลงชื่อ……………………………..………….ผู้เขียนโครงการ
                                                         ( นางสาวปรัชญาภรณ์   ชุมจิตร์)

                                                              เจ้าหน้าที่บันทึกข้อมูล 

                                            ลงชื่อ…………………………………………ผู้เสนอโครงการ

                                                                ( นายสุพจน์   แก้วสังข์ )

                                                                เจ้าพนักงานพัฒนาชุมชน
                                           ลงชื่อ………………………………………..ผู้อนุมัติโครงการ

                                                               ( นายสุกิจ    สายสิงห์)
                                                   ปลัดองค์การบริหารส่วนตำบล   ปฏิบัติหน้าที่
                                                        นายกองค์การบริหารส่วนตำบลนาเรียง

